
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

__ ΤΕΥΧΟΣ ΔΕΥΤΕΡΟ _ Αρ. Φύλλου 2 

7 Ιανουάριου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Οργάνωση, στελέχωση και λειτουργία του Σώματος 


Ελεγκτών Δημόσιας Διοίκησης . 1 

Δικαιολογητικά για την καταβολή αποζημιώσεων σε 
πληγέντες από τρομοκρατικές πράξεις . 2 

Απαγόρευση κυνηγίου σε κομμένη περιοχή της Αταλά¬ 
ντης . 3 

Απαγόρευση κυνηγίου σε κομμένες περιοχές . 4 

Ορισμός δικαστικού καταστήματος του Ειρηνοδικείου 
Σκόδρας . 5 

Διαπίστωση μεταφοράς οργανικών θέσεων υφισταμέ¬ 
νων κλάδων του ΥΠΠΟ, προς σύσταση νέων θέσεων 
νεοσυνιστώμενου κλάδου ή άλλων υφισταμένων 
κλάδων του ίδιου Υπουργείου . 6 

Συμπλήρωση κήρυξης αρχαιολογικού χώρου Πολιόχνης 
Λήμνου- οριοθέτηση Αρχαιολογικού χώρού . 7 

Ειδοποίηση για διενέργεια δοκιμαστικής ανασκάφικής 
έρευνας σε ιδιωτικό αγροτεμάχιο στο Ακραίφνιο 
Βοιωτίας . 8 

Ειδοποίηση για διενέργεια δοκιμαστικής ανασκαφικής 
έρευνας στη θέση «Καταφύγι» Συκιάς της Κοινότη¬ 
τας Δεσφίνας στο αγρόκτημα ιδιοκτησίας Χαραλά- 
μπους Χηροπούλου . 9 

Ειδοποίηση για διενέργεια ανασκαφής στο Ρεγγίνι Λο- 
κρίδας στον ανρό ιδιοκτησίας θ. Ψαθά .10 

Χορήγηση άδειας ίδρυσης και λειτουργίας Παραρτήμα¬ 
τος του Εθνικού Ωδείου .11 

Αρμοδιότητα Υπηρεσιών Υπουργείου Δημοσίας Τά- 
ξεως, για τη χορήγηση αδειών εργασίας για ορισμέ¬ 
νες κατηγορίες επαγγελμάτων .12 

Ανασυγκρότηση Πρωτοβάθμιας & Δευτεροβάθμιας 
Επιτροπής Ελέγχου σταυλισμών ζώων και επιχειρή¬ 
σεων επεξεργασίας ζωικών προϊόντων .13 


ΑΓΟΡΑΝΟΜΙΚΕΣ ΔΙΑΤΑΞΕΙΣ 

Διακίνηση και διάθεση ψωμιού, αρτοπαρασκευασμά¬ 
των, αρτοσκευασμάτων .14 


ΥΠΟΥΡΓΙΚΕΣ Α ΠΟΦΑΣΕ ΙΣ & ΕΓΚΡΙΣΕΙΣ 

Αριθ. ΔΙΣΚΠΟ / Φ10.1 / 54 (1) 

Οργάνωση, στελέχωση και λειτουργία του Σώματος Ελε¬ 
γκτών Δημόσιας Διοίκησης. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

Τις διατάξεις: 

α) της παρ. 9 του άρθρου 17 του Ν. 1735/1987 «Προσ¬ 
λήψεις στο δημόσιο τομέα, κοινωνικός έλεγχος....» (ΦΕΚ 
Α' 195). 

β) του άρθρου 84 του Ν. 1892/1990 «Για τον εκσυγχρο¬ 
νισμό και την ανάπτυξη .» (ΦΕΚ Α' 101), αποφασί¬ 

ζουμε: 

Αρθρο 1 

Στο άρθρο 2 της αριθ. ΔΙΣΚΠΟ/Φ10/5042/91 απόφα¬ 
σης του Υπουργού Προεδρίας της Κυβέρνησης (ΦΕΚ 
74Β) προστίθεται παράγραφος 6 ως εξής: 

«6. Γραφεία του ΣΕΛΔΔ λειτουργούν στις πόλεις Ηρά¬ 
κλειο, Θεσσαλονίκη, Ιωάννινα, Κομοτηνή, Λαμία, Λάρισα 
και Πάτρα, στα οποία τοποθετούνται Ελεγκτές Δημόσιας 
Διοίκησης με απόφαση του Υπουργού Προεδρίας τής Κυ¬ 
βέρνησης ως εξής: 

έξι (6) στο γραφείο της Θεσσαλονίκης και 

τρεις (3) σε κάθε ένα από τα υπόλοιπα γραφεία που 
προαναφέρονται». 

Αρθρο 2 

Το πρώτο εδάφιο του άρθρου 7 της απόφασης του 
Υπουργού Προεδρίας της Κυβέρνησης αριθ. ΔΙΣΚΠΟ/ 
Φ10/33664/90 (ΦΕΚ 637Β) όπως αντικαταστάθηκε με 
το άρθρο 1 της αριθ. ΔΙΣΚΠΟ/ΦΙΟ.Ι/οικ. 37593/91 ΦΕΚ 
837Β', αντικαθίσταται ως εξής: 

«Η στελέχωση του ΣΕΛΔΔ γίνεται από δημοσίους υπαλ¬ 
λήλους και υπαλλήλους ΝΠΔΔ κατηγορίας ΠΕ και βαθμού 
τουλάχιστον εισηγητή Α’, καθώς και από υπαλλήλους φο¬ 
ρέων του ευρύτερου δημόσιου τομέα πανεπιστημιακής 
εκπαίδευσης που έχουν τουλάχιστον εννεαετή υπηρεσία. 
Όλοι οι προαναφερόμενοι δεν επιτρέπεται να έχουν πάνω 
από 25 έτη συνολικής υπηρεσίας και πρέπει να έχουν δια- 
κριθεί για την επαγγελματική τους κατάρτιση, την ικανό¬ 
τητα, το ήθος και την πρωτοβουλία τους. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 


















10 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Αθήνα, 5 Ιανουάριου 1992 

Ο ΥΠΟΥΡΓΟΣ 

ΣΩΤ. ΚΟΥΒΕΛΑΣ 
-♦- 

Αριθ. οικ. 2092408 (2) 

Δικαιολογητικά για την καταβολή αποζημιώσεων σε πλη- 
γέντες από τρομοκρατικές πράξεις. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Το Π .Δ. 289/79 « Περί του τρόπου διοικήσεως και λει¬ 
τουργίας του Σώματος Ορκωτών Εκτιμητών και το άρθρ. 
39 παρ. 2 του Ν. 1041 /80 «Περί αυξήσεως των αποδοχών 
κ.λπ.». 

2) Το άρθρ. 26 του Ν. 1882/90 «Μέτρα για την περι¬ 
στολή της φοροδιαφυγής κ.λπ.». 

3) Τα άρθρα 6 και 7 του Ν. 1897/90 «Περί απονομής συ¬ 
ντάξεως και παροχής βοήθειας σε θύματα τρομοκρατίας, 
τροποποιήσεως διατάξεων του Κώδικα Ποινικής Δικονο¬ 
μίας και άλλων διατάξεων». 

4) Το άρθρ. 40 του Ν. 1947/91 «Απλούστευση Φορολο¬ 
γικών διαδικασιών και άλλες ρυθμίσεις». 

5) Το άρθρ. 18 παρ. 3 του Ν. 2093/92 «Διαρρυθμίσεις 
στην έμμεση φορολογία και άλλες διατάξεις». 

6) Την αριθ. Υ 1847/1078399/1182/0001/7.8.92 από¬ 
φαση του Πρωθυπουργού και Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

7) Το άρθρ. 26 του Ν.Δ. 321/69 «Περί Κώδικος Δημο¬ 
σίου Λογιστικού», αποφασίζουμε: 

Για την καταβολή αποζημιώσεων σε φυσικά ή νομικά 
πρόσωπα που είναι κάτοχοι ή κύριοι κινητών ή ακινήτων 
πραγμάτων και υπέστησαν υλικές ζημίες εξ αιτίας ή εξ 
αφορμής τρομοκρατικών:πράξεων, απαιτείται η υποβολή 
αίτησης του δικαιούχου ότη Νομαρχία (Διεύθυνση Εσωτε¬ 
ρικών) στην περιοχή της οποίας συνέβη το γεγονός. 

Με την αίτηση συνυποβάλλονται: 

1) Έκθεση εκτίμησης ζημιών του Σώματος Ορκωτών 
Εκτιμητών. Ειδικά για ζημίες που έχουν γίνει από τρομο¬ 
κρατικές πράξεις μέχρι δημοσίευσης της παρούσης στην 
Εφημερίδα της Κυβερνήσεως, παρέχεται η ευχέρεια 
στους δικαιούχους της αποζημίωσης όπως αντί της εκθέ- 
σεως εκτίμησης ζημιών του Σώματος Ορκωτών Εκτιμη¬ 
τών, να προσκομίζουν έκθεση που έχει εκδοθεί από Αστυ¬ 
νομική Αρχή, την Πυροσβεστική Υπηρεσία, τη Διεύθυνση 
Τεχνικών Υπηρεσιών της Νομαρχίας, την αρμόδια Διεύ¬ 
θυνση των Ο.Τ.Α. ή από μηχανικό μέλος του Τεχνικού Επι¬ 
μελητηρίου της Ελλάδος. 

2) Έγγραφο βεβαίωση του Αστυνομικού Διευθυντού 
της Περιφέρειας που συντελέστηκε η τρομοκρατική 
πράξη ή του Προϊσταμένου της καθ' ύλην αρμόδιας Αστυ¬ 
νομικής Αρχής με την οποία θα αποφαίνεται ως προς τον 
χαρακτηρισμό της πράξης ως τρομοκρατικής ή Βούλευμα 
του Συμβουλίου Πλημελειοδικών. 

3) Υπεύθυνη δήλωση του άρθρ. 8 του Ν. 1599/86 με 
την οποία θα δηλώνεται από το δικαιούχο, ότι για τις ζη¬ 
μίες που υπέστησαν τα κινητά ή ακίνητα πράγραματά του 
δεν αποζημιώθηκε από Ασφαλιστική Εταιρεία στην οποία 
ενδεχομένως ήταν ασφαλισμένα τα εν λόγω περιουσιακά 
στοιχεία, ή βεβαίωση της ασφαλιστικής Εταιρείας για τα 
ποσά που του κατεβλήθησαν. 

4) Τιμολόγιο αγοράς και διπλότυπες αποδείξεις παρο¬ 
χής υπηρεσιών, στις περιπτώσεις αποκατάστασης των ζη¬ 
μιών με δική του επιστασία ή φροντίδα. Τα είδη οικο¬ 


σκευής αποζημιώνονται μέχρι το 80% της αξίας που ανα¬ 
γράφεται στην έκθεση της πραγματογνωμοσύνης. 

Ειδικά για τον υπολογισμό της αποζημίωσης των οχημά¬ 
των, λαμβάνονται υπόψη τα εξής: Άν το όχημα του δι¬ 
καιούχου καταστράφηκε ολοσχερώς καταβάλλεται για 
αποζημίωση το 100% της αξίας του, όταν η ηλικία του οχή¬ 
ματος δεν υπερβαίνει το ένα (1) έτος κατά την ημερομηνία 
καταστροφής του, μειουμένης κατά 5% (της αξίας) για 
κάθε έτος κυκλοφορίας και μέχρι του 40% αυτής. 

Η ηλικία του οχήματος διαπιστώνεται από τα στοιχεία 
της άδειας κυκλοφορίας του, ή σε περίπτωση που αυτό 
έχει εισαχθεί ως μεταχειρισμένο, από βεβαίωση της αρμό¬ 
διας Υπηρεσίας Συγκοινωνιών. 

Σε περίπτωση τύπων ή κατηγοριών οχημάτων που η ει¬ 
σαγωγή τους ή η κατασκευή τους στην Ελλάδα σταμά¬ 
τησε, ως βάση υπολογισμού λαμβάνεται ο τύπος, που σύμ¬ 
φωνα με βεβαίωση της Εταιρείας εισαγωγής ή κατα¬ 
σκευής, αντικατέστησε τον παλαιό τύπο, ή όπου αυτό εί¬ 
ναι αδύνατο, το ποσό της αποζημίωσης εκτιμάται από το 
Σώμα Ορκωτών Εκτιμητών. 

Σε περίπτωση που ο δικαιούχος αντικατέστησε το 
όχημά του και έτυχε των ευεργετικών διατάξεων του άρ¬ 
θρου 7 του Ν. 2074/92, η αποζημίωση που καταβάλλεται 
μειώνεται κατά το ποσό του ειδικού φόρου κατανάλωσης 
που απαλλάχτηκε. 

Σε περίπτωση καταβολής της αποζημίωσης σε μισθωτή 
ή νομέα σύμφωνα με τις διατάξεις της παρ. 3 άρθρ. 18 του 
Ν. 2093/92, ο λαβών ανακοινώνει στην Αρμόδια Υπηρεσία 
της Πολεοδομίας την έναρξη των εργασιών αποκατάστα¬ 
σης των ζημιών. 

Σε περίπτωση μη πλήρους συμμόρφωσης του λαβόντος 
μισθωτή ή νομέα με την υποχρέωσή του για άμμεση απο¬ 
κατάσταση των ζημιών, η Υπηρεσία Πολεοδομίας προβαί¬ 
νει στη λήψη των μέτρων που προβλέπονται από τις ως 
άνω διατάξεις. 

Τα ποσά που ενδεχομένως καταλογίζει η Υπηρεσία Πο¬ 
λεοδομίας στους μισθωτές ή νομείς βεβαιώνονται και ει- 
σπράττονται από τις κατά τόπους Δημόσιες Οικονομικές 
Υπηρεσίες (Δ.Ο.Υ.) στον Κωδικό Αριθμό εσόδου 3739 
«Λοιπά πρόστιμα και χρηματικές ποινές επιβαλλόμενες 
από δικαστήρια και χρηματικές ποινές επιβαλλόμενες από 
δικαστήρια και δημόσιες γενικά αρχές». 

Γ ια την καταβολή αποζημιώσεων λόγω υλικών ζημιών 
που προκλήθηκαν σε τουριστικά λεωφορεία και λεωφο¬ 
ρεία ΚΤΕΛ από βίαια γεγονότα εξ αιτίας των απεργιακών 
κινητοποιήσεων των εργαζομένων στην πρώην ΕΑΣ (άρθρ. 
40 Ν. 1947/91), απαιτούνται εκτός της αίτησης και τα υπό 
στοιχεία 1,3 και 4 δικαιολογητικά που αναφέρονται στην 
παρούσα απόφαση. 

Γ ια την καταβολή των εξόδων ιατροφαρμακευτικής πε¬ 
ρίθαλψης και νοσηλείας, καταβολής συντάξεων, μερισμά¬ 
των ή βοηθημάτων σε τραυματισθέντα πρόσωπα, εκτός 
των ανωτέρω με στοιχεία 2 και 4 δικαιολογητικών απαιτεί¬ 
ται και βεβαίωση του οικείου Φορέα Κοινωνικής Ασφάλι¬ 
σης ή κάθε άλλου υπόχρεου Φορέα ή Ασφαλιστικού Τα¬ 
μείου από την οποία να προκύπτει το μέρος της δαπάνης 
που δεν καλύπτεται από το Φορέα ή το Ταμείο αυτό, ή το 
ποσό που καταβλήθηκε για σύνταξη ή μέρισμα ή βοήθημα 
επιπλέον εκείνου που θα καταβαλόταν υπό κανονικές 
συνθήκες και βάσει των γενικών διατάξεων που διέπουν 
τους φορείς και τα Ταμεία αυτά. 

Η Υπηρεσία Εντελλομένων Εξόδων που είναι αρμόδια 
για την εκκαθάριση της δαπάνης και έκδοση του χρηματι¬ 
κού εντάλματος πληρωμής, μπορεί να ζητήσει την προ¬ 
σκόμιση συμπληρωματικών δικαιολογητικών τα οποία 
κατά περίπτωση κρίνονται αναγκαία για τη νομιμοποίηση 
της δαπάνης και του δικαιούχου. 

- Οι δικαιούχοι αποζημιώσεων απαλλάσονται από την 

υποχρέωση προσκόμισης αποδεικτικού ενημερότητας 
χρεών προς το Δημόσιο κ.λπ. τελών χαρτοσήμου και κάθε 
άλλης κράτησης. 

- Η αποζημίωση περιλαμβάνει μόνο τις θετικές ζημίες. 

- Οι παραπάνω δαπάνες βαρύνουν τους Νομαρχιακούς 
Προϋπολογισμούς και θα καταλογίζονται σε βάρος της πί¬ 
στωσης του ΚΑΕ 5216 «Δαπάνες αποζημίωσης όσων έπα- 
θαν εξ αιτίας τρομοκρατικής ή βομβιστικής ενέργειας...... 

- Οι αρμόδιες Υπηρεσίες Οικονομικού των Νομαρχιών, 
θα διαβιβάζουν τα δικαιολογητικά στις Υπηρεσίες Εντελ- 
λομένων Εξόδων, οι οποίες μετά τον έλεγχο και προσδιο¬ 
ρισμό του ύψους της δαπάνης θα ζητούν από το Γενικό 
Λογιστήριο του Κράτους - Διεύθυνση 20ή Προϋπολογι¬ 
σμού τη χορήγηση της σχετικής πίστωσης. 

- Η με αριθ. πρωτ. 2058002/6.9.91 προηγούμενη σχε¬ 
τική απόφαση του Υπουργείου Οικονομικών καταργεί- 
ται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 1992 

Ο ΥΦΥΠΟΥΡΓΟΣ 

ΚΩΝΣΤΑΝΤΙΝΟΣ ΓΙΑΤΡΑΚΟΣ 
-♦- 

Αριθ. 99067/5070 (3) 

Απαγόρευση κυνηγίου σε κομμένη περιοχή της Αταλά¬ 
ντης. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 258 παραγρ. 5 Ν.Δ. 86/69 
«περί Δασικού Κώδικα» που προστέθηκαν με τις διατάξεις 
του άρθρου 7 Ν. 177/75 και της αριθ. 414985/29.11.85 
(ΦΕΚ 757/Β718.12.85 κοινής απόφασης των Υπουργού 
Εθνικής Οικονομίας και Αναπληρωτή Υπουργού Γεωργίας 
Μέτρα διαχείρισης της άγριας πτηνοπανίδας». 

2. Την αριθ. 2759/14.12.1992 έγγραφη εισήγηση Δα¬ 
σαρχείου Αταλάντης 

3. Την ανάγκη λήψεως μέτρων προστασίας των θηρα- 
ματικών ειδών στην περιοχή της Αταλάντης ύστερα από 
την εκτεταμένη καταστροφή λόγω πυρκαγιάς του φυσικού 
των βιοτόπου στις 12.10.1992. 

4. Την αριθ. 1950/10.12.92 απόφαση Πρωθυπουργού 
και Υπουργού Γεωργίας περί ανάθεσης αρμοδιοτήτων 
στους Υφυπουργούς Γ εωργίας, αποφασίζουμε: 

Απαγορεύουμε το κυνήγι όλων των θηραμάτων μέχρι 
31.71995 σε έκταση συνολικού εμβαδού 53.000 στρεμ¬ 
μάτων στην περιοχή ευθύνης δασαρχείου Αταλάντης που 
περικλείεται από τα εξής όρια συμπεριλαμβανομένου και 
του παλαιού καταφύγιου θηραμάτων όπως αυτό ορίσθηκε 
με την 1837/25.8.1982 Δ.Α.Δ. Δασαρχείου Αταλάντης. 

Αρχίζουν από τη διασταύρωση του επαρχιακού δρόμου 
Αταλάντης - Καλαποδιού και του δασικού δρόμου προς 
Αγ. Ιωάννη όπου και οι εγκαταστάσεις του Εργοστασίου 
ΤΕΧΤΙΙΙΑ. Συνεχίζουν ακολουθώντας το δασικό αυτό 
δρόμο μέχρι τη διασταύρωσή του με το δασικό δρόμο προς 
«Μπούζι». Ακολουθούν το δρόμο προς «Μπούζι» μέχρι τη 
διασταύρωση του με το δασικό δρόμο προς Φαρφαλέϊκα. 
Συνεχίζουν ακολουθώντας το δρόμο προς «Φαρφαλέϊκα» 
μέχρι τη διασταύρωσή του, με τον αγροτικό δρόμο Αγ. 
Βλάσιος - Παναγιά». Εκείθεν ακολουθούν το δρόμο μέχρι 
τη διασταύρωσή του με τον επαρχιακό δρόμο «Αταλάντη - 
Έξαρχος». Συνεχίζουν τον επαρχιακό αυτό δρόμο αφήνο¬ 
ντας έξω το χωριό Έξαρχος (ακολουθούν τις παρυφές του 
χωριού) μέχρι τη διασταύρωση τους με το δασικό δρόμο 
«Κολάκα - Έξαρχος». Συνεχίζουν το δασικό αυτό δρόμο 
μέχρι το χωριό «Κόλακα». Συνεχίζουν το δασικό δρόμο 


«Κόλακα - ΟΤΕ Χλωμού» μέχρι την κοίτη του ρέμματος 
«Ασπρόρεμμα Ακολουθεί το ρέμμα (Ασπρόρεμμα) μέχρι 
το σκουπιδότοπο «Σγάρνα». Από εκεί ακολουθεί τα όρια 
του παλαιού - υπάρχοντος - καταφυγίου (Σγάρνα - Αγ. Βα¬ 
σίλειος, Αγ. Νικόλαος, Παναγία, Αγ. Ιωάννης) παρυφές 
Δήμου Αταλάντης μέχρι τις εγκαταστάσεις του εργοστα¬ 
σίου ΤΕΧΤΙϋΑ απ’ όπου και ξεκίνησαν. 

Το Δασαρχείο Αταλάντης παρακαλείται για την έκδοση 
της σχετικής Δ.Α.Δ. Θήρας την οποία και θα κοινοποιήσει 
στο ΥΠ.ΓΕ. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβέρνησης και θα ισχύσει από τη δημοσίευσή της. 

Αθήνα, 23 Δεκεμβρίου 1992 

Ο ΥΦΥΠΟΥΡΓΟΣ 

Ε. ΜΠΑΣΙΑΚΟΣ 

- + - 

Αριθ. 96088/4715 (4) 

Απαγόρευση κυνηγίου σε κομμένες περιοχές. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 258 παραγρ. 5 Ν.Δ. 86/69 
«περί Δασικού Κώδικα», που προστέθηκαν με τις διατά¬ 
ξεις του άρθρου 7 Ν. 177/75 και της αριθ. 414985/ 
29.11.85 (ΦΕΚ 757/Β718.12.85 κοινής απόφασης των 
Υπουργού Εθνικής Οικονομίας και Αναπληρωτή Υπουρ¬ 
γού Γ εωργίας «Περί μέτρων διαχείρισης της άγριας πτηνο¬ 
πανίδας». 

2. Το αριθ. 4840/11.11.1992 έγγραφο της Δ/νσης Δα¬ 
σών Χανιών 

3. Την ανάγκη λήψεως μέτρων προστασίας των θηρα- 
ματικών ειδών στην περιοχή του νοτιοδυτικού Αποκό¬ 
ρωνα, ύστερα από την καταστροφή του φυσικού βιοτόπου 
που προκλήθηκε από τη μεγάλη πυρκάίά της 22ας Οκτω¬ 
βρίου 1992. 

4. Την Υ 1950/10.12.92 άρθρο 3 απόφαση Πρωθυ¬ 
πουργού και Υπουργού Γ εωργίας, που αφορά την ανάθεση 
αρμοδιοτήτων στον Υφυπουργό Ευάγγ. Μπασιάκο, απο¬ 
φασίζουμε: 

Απαγορεύουμε το κυνήγι όλων θηραμάτων μέχρι την 
31.7.1994 σε έκταση 15.950 στρεμ. περίιπου, που ευρί- 
σκεται στην περιοχή του νοτιοδυτικού Αποκόρωνα, νομού 
Χανίων και της οποίας η οριογραμμή έχει ως ακολού¬ 
θως: 

Αρχίζει από το χωριό Μαχαιροί και με κατεύθυνση νοτιο¬ 
δυτική ακολουθεί τον επαρχιακό δρόμο μέχρι τη θέση 
Φλετζομοϋρια όπου υπάρχει δεξιά του δρόμου. 

Από εκεί με κατεύθυνση Βόρεια φτάνει στη θέση Σχί¬ 
σματα όπου η συμβολή του Ρέματος Αγ. Νικολάου με το 
ρέμα της Σκάλας. Από τη θέση αυτή συνεχίζει Βόρεια μέ¬ 
χρι τη θέση Σιώπατα του επαρχιακού δρόμου προς Σα- 
μωνά. 

Ακολουθεί τον επαρχιακό δρόμο διέρχεται από το χωριό 
Σαμωνά και συνεχίζει τον επαρχιακό δρόμο μέχρι το χωριό 
Χιλιομοδού. 

Απ’ την Χιλιομοδού κατευθύνεται νοτιοδυτικά μέχρι την 
διασταύρωση του δρόμου Χιλιομοδού Κυριακοσέλια με το 
ρέμα Αμπελιανό Λαγγό. Ακολουθεί το ρέμα αυτό δυτικά 
και στο τέλος του ανεβαίνει στην κορυφή Κορυφές. Από 
εδώ με κατεύθυνση νοτιοανατολικά φτάνει στη θέση 
Κρουφτός Κοινότητας Καρών. Συνεχίζοντας νοτιοανατο¬ 
λική κατεύθυνση φτάνει στη θέση Βολακας. 

Από τη θέση αυτή με ανατολική κατεύθυνση διέρχεται 
από τις θέσεις Αρκαλοβολακας, Γεωργιαλέ, Ασφενταμέ 
και καταλήγει στη θέση Τσιλασμαδα. Από τη θέση αυτή 
ακολουθεί το ρέμα Κλιματσί Λαγγό μέχρι τη διασταύρωση 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


του ρέματος αυτού με τον επαρχιακό δρόμο Φρε - Πεμό- 
νια. Με κατεύθυνση Βόρεια ακολουθεί το δρόμο αυτό μέ¬ 
χρι το χωριό Πεμόνια. 

Συνεχίζοντας Βόρεια ακολουθεί τον αγροτικό δρόμο 
Πεμόνια - Παιδοχώρι μέχρι το χωριό Παιδοχώρι. Από δω με 
κατεύθυνση Βορειοδυτική ακολουθεί τον αγροτικό δρόμο 
προς Ραμνή μέχρι την εκκλησία του Χριστού. Με κατεύ¬ 
θυνση Βόρεια φτάνει στην εκκλησία του Αγ. Αντωνίου 
Κοινότητας Μαχαιρών και από εδώ ακολουθεί τον υπάρ¬ 
χοντα αγροτικό δρόμο και φτάνει στο χωριό Μαχαιροί όπου 
και κλείνει η οριογραμμή. 

Η Δ/νση Δασών Χανιών παρακαλείται για την έκδοση 
της σχετικής Δασικής Απαγορευτικής Διάταξης κυνηγίου, 
την οποία θα κοινοποιήσει και στο ΥΠ.ΓΕ. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβέρνησης και θα ισχύσει από τον κυνηγετικό χρόνο 
1992 - 93. 

Αθήνα, 23 Δεκεμβρίου 1992 

Ο ΥΦΥΠΟΥΡΓΟΣ 

Ε. ΜΠΑΣΙΑΚΟΣ 

- 1 - 

Αριθ. 128873 (5) 

Ορισμός δικαστικού καταστήματος του Ειρηνοδικείου 
Σκύδρας. 

Η ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 18 παράγραφος 1 του Κώ¬ 
δικα Οργανισμού Δικαστηρίων και κατάστασης δικαστικών 
λειτουργών (Κ.Ν. 1756/1988) 

2. Τις διατάξεις του άρθρου 29Α του Ν. 1558/1985 
(όπως προστέθησαν με το άρθρο 27 του Ν. 2081/1992 Α' 
154). 

3. Το έγγραφο του Ειρηνοδικείου Σκύδρας με τον 
αριθμό 187/24.11.1992. 

4. Το γεγονός ότι η παρούσα απόφαση δεν προκαλεί 
δαπάνη σε βάρος του κρατικού προϋπολογισμού, αποφα¬ 
σίζουμε: 

Ορίζουμε δικαστικό κατάστημα του Ειρηνοδικείου Σκύ¬ 
δρας το κτίριο που βρίσκεται στην οδό Σαφραμπόλεως 
αριθμ. 10 στη Σκύδρα, ιδιοκτησίας του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 1992 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 
•--—+- 

Αριθ. ΥΠΠΟ/ΔΙΟΙΚ / Α1 / 61125 (6) 

Διαπίστωση μεταφοράς οργανικών θέσεων υφισταμένων 
κλάδων του ΥΠΠΟ, προς σύσταση νέων θέσεων νεο- 
συνιστώμενου κλάδου ή άλλων υφισταμένων κλάδων 
του ίδιου Υπουργείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Π.Δ/τος 941/77.«περί Οργανισμού του Υπουρ¬ 
γείου Πολιτισμού» 

β) του Ν. 1189/81 «περί τακτοποιήσεως υπαλλήλων του 
ΥΠΠΟ» 

γ) του Ν. 1476/84 «Διορισμός σε μόνιμες θέσεις του 
προσωπικού με σχέση εργασίας ιδιωτικού δικαίου του Δη¬ 
μοσίου, των ΝΠΔΔ, των ΟΤΑ και άλλες διατάξεις» και 
δ) του Π.Δ/τος 355/92 «περί σύστασης κλάδου και θέ¬ 


σεων μονίμου προσωπικού στο ΥΠΠΟ, με ταυτόχρονη με¬ 
ταφορά υφισταμένων κενών οργανικών θέσεων άλλων 
κλάδων». 

2. Τις αριθμ. Α1/ΑΦ/51918/8833/21.8.79, ΥΠΠΟ/ 
ΔΙΟΙΚ/Α/11828/18.3.86 και ΥΠΠΟ/ΔΙΟΙΚ/Α/ 14600/ 
31.3.86 υπουργικές αποφάσεις με τις οποίες κατανεμή- 
θηκαν οι οργανικές θέσεις των κλάδων ΔΕΙ Δ/κού και ΔΕ2 
Δακτυλογράφων του ΥΠΠΟ μεταξύ Κεντρικής και Περιφε¬ 
ρειακών Υπηρεσιών, αποφασίζουμε: 

Α. Διαπιστώνουμε ότι μεταφέρονται - κατ’ εφαρμογή 
των διατάξεων του Π.Δ/τος 355/92 οι παρακάτω αναφε- 
ρόμενες, κατά κλάδο και οργανική μονάδα του Υπουρ¬ 
γείου Πολιτισμού, κενές οργανικές θέσεις (κατανεμημέ¬ 
νες, ήδη, μεταξύ Κεντρικής και Περιφερειακών Υπηρε¬ 
σιών αυτού), προκειμένου να συσταθούν νέες θέσεις, νε- 
οσυνιστώμενου Κλάδου ή υφισταμένων κλάδων του 
Υπουργείου, ως εξής: 

ΚΛΑΔΟΣ ΠΕΙ ΔΙΟΙΚΗΤΙΚΟΥ 
Πέντε (5) θέσεις της Κεντρικής Υπηρεσίας 
ΚΛΑΔΟΣ ΔΕΙ ΔΙΟΙΚΗΤΙΚΟΥ 
Μία (1) θέση της Δ' Εφορίας Προϊστορικών και Κλασσι¬ 
κών Αρχ/των (Ναύπλιο) 

Μία (1) θέση της Ζ' Εφορίας Προϊστορικών και Κλασσι¬ 
κών Αρχ/των (Αρχ. Ολυμπία) 

Μία (1) θέση της ΙΑ' Εφορίας Προϊστορικών και Κλασσι¬ 
κών Αρχ/των (Χαλκίδα) 

Μία (1) θέση της ΙΓ' Εφορίας Προϊστορικών και Κλασσι¬ 
κών Αρχ/των (Βόλος) 

Δύο (2) θέσεις της ΙΖ' Εφορίας Προϊστορικών και Κλασ¬ 
σικών Αρχ/των (Έδεσσα) 

Μία (1) θέση της ΙΗ' Εφορίας Προϊστορικών και Κλασσι¬ 
κών Αρχ/των (Καβάλα) 

Μία (1) θέση της 1ης Εφορίας Βυζαντινών Αρχ/των 
(Αθήνα) 

Μία (1) θέση της 9ης Εφορίας Βυζαντινών Αρχ/των 
(θεσ/νίκη) 

Μία (1) θέση της 11ης Εφορίας Βυζαντινών Αρχ/των 
(Βέρρόϊα) 

Δέκα (10) θέσεις του Κλάδου ΔΕΙ Δ/κού, συνολικά. 
ΚΛΑΔΟΣ ΔΕ2 ΔΑΚΤΥΛΟΓΡΑΦΩΝ 
Μία (1) θέση της Ζ' Εφορίας Προϊστορικών και Κλασσι¬ 
κών Αρχ/των (Αρχ. Ολυμπία) 

Μία (1) θέση της Γ Εφορίας Προϊστορικών και Κλασσι¬ 
κών Αρχ/των (Δελφοί) 

Μία (1) θέση της ΙΕ' Εφορίας Προϊστορικών και Κλασσι¬ 
κών Αρχ/των (Λάρισα) 

Μία (1) θέση της ΙΖ' Εφορίας Προϊστορικών και Κλασσι¬ 
κών Αρχ/των (Έδεσσα) 

Μία (1) θέση της ΚΒ' Εφορίας Προϊστορικών και Κλασ¬ 
σικών Αρχ/των (Ρόδος) 

Μία (1) θέση της 10ης Εφορίας Βυζαντινών Αρχ/των 
(Πολύγυρος) 

Μία (1) θέση της 12ης Εφορίας Βυζαντινών Αρχ/των 
(Καβάλα) 

Μία (1) θέση της 6ης Εφορίας Νεωτέρων Μνημείων (Ιω¬ 
άννινα) 

Επτά (7) θέσεις της Κεντρικής Υπηρεσίας 
Δέκα πέντε (Τ5) θέσεις του Κλάδου ΔΕ2 Δ/φων, συνο¬ 
λικά 

ΚΛΑΔΟΣ ΔΕ3 ΣΤΕΝΟΓΡΑΦΩΝ - ΣΤΕΝΟΔ/ΦΩΝ - Δ/ΦΩΝ 
ΞΕΝΩΝ ΓΛΩΣΣΩΝ 

Οκτώ (8) θέσεις της Κεντρικής Υπηρεσίας. 

ΚΛΑΔΟΣ ΔΕ4 ΜΕΤΑΦΡΑΣΤΩΝ - ΔΙΕΡΜΗΝΕΩΝ 
Δύο (2) θέσεις της Κεντρικής Υπηρεσίας. 

ΚΛΑΔΟΣ ΔΕ5 ΣΧΕΔΙΑΣΤΩΝ 
Δέκα τέσσερις (14) θέσεις της Κεντρικής Υπηρεσίας. 
ΚΛΑΔΟΣ ΔΕ8 ΦΡΟΝΤΙΣΤΩΝ ΑΡΧΑΙΩΝ 
Δύο (2) θέσεις της Κεντρικής Υπηρεσίας. 

ΚΛΑΔΟΣ ΔΕΙ 2 ΜΗΧΑΝΟΓΡΑΦΗΣΗΣ 
Δύο (2) θέσεις της Κεντρικής Υπηρεσίας. 

ΚΛΑΔΟΣ ΔΕΙ 3 ΒΙΒΛΙΟΘΗΚΑΡΙΩΝ 
Τρεις (3) θέσεις της Κεντρικής Υπηρεσίας. 

ΚΛΑΔΟΣ ΥΕ4 ΕΡΓΑΤΩΝ ΓΕΝΙΚΩΝ ΚΑΘΗΚΟΝΤΩΝ 
Τέσσερις (4) θέσεις της Κεντρικής Υπηρεσίας. 
ΚΛΑΔΟΣ ΥΕ5 ΣΥΝΤΗΡΗΤΩΝ 
Δώδεκα (12) θέσεις της Κεντρικής Υπηρεσίας. 
ΚΛΑΔΟΣ ΥΕ6 ΕΡΓΑΤΟΤΕΧΝΙΤΩΝ 
Έξι (6) θέσεις της Κεντρικής Υπηρεσίας. 

ΚΛΑΔΟΣ ΥΕ7 ΚΑΘΑΡΙΣΤΡΙΩΝ 
Τέσσερις (4) θέσεις της Κεντρικής Υπηρεσίας. 

Β. Οι μεταφερόμενες θέσεις, όπως προαναφέρθηκαν 
στην παρούσα απόφαση, θεωρούνται καταργηθείσες για 
τις Υπηρεσίες του Υπουργείου Πολιτισμού στις οποίες εί¬ 
χαν κατανεμηθεί. 

Γ. Η Απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 22 Δεκεμβρίου 1992 

Η ΥΠΟΥΡΓΟΣ 

ΘΕΟΔΩΡΑ ΜΠΑΓΚΟΓΙΑΝΝΗ 
-*- 

Αριθ. ΥΠΠΟ/ΑΡΧ/ Α1 / Φ43 / 60978 / 3088 (7) 

Συμπλήρωση κήρυξης αρχαιολογικού χώρου Πολιόχνης 
Λήμνου - οριοθέτηση Αρχαιολογικού χώρου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90 (ΦΕΚ 743/Β/ 


29.11.90) «Εξαίρεση από τον πριορισμό των τριών υπο¬ 
γραφών». 

3. Την ΥΠΠΟ/ΓΝΟΣ/11536/10.3.92 (ΦΕΚ 210/Β/ 
24.3.92) «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου». 

4. Τις διατάξεις του Κ.Ν. 5351/32 «Περί Αρχαιοτή¬ 
των». 

5. Την ομόφωνη γνωμοδότηση του Τοπικού Συμβουλίου 
Μνημείων Νήσων όπως διατυπώθηκε στην αρ. 9/ 
14.10.92 πράξη του, αποφασίζουμε: 

Για την αποτελεσματικότερη προστασία του προϊστορι- . 
Κού οικισμού της Πολιόχνης νήσου Λήμνου, κηρυγμένου 
ήδη αρχαιολογικού χώρου (Υ.Α. 15794/19.12.61, ΦΕΚ 
35/2.2.62), οριοθετούμε αυτήν τη περιοχή με τα σημεία 
Α, Β, Γ, Δ, Ε, ΣΤ, Α, που ορίζονται στο συνημμένο τοπο- 
γραφικό διάγραμμα 1:5.000 και αντιστοιχούν στις ακόλου¬ 
θες συντεταγμένες: 

Α 39° 52' 7" Βόρεια 25° 20' 47” Ανατολικά 

Β 39° 52 - 9" » 25° 19’ 8 

Γ 39° 51' 56" » 25° 19’ 1 Τ' 

Δ 39° 50' 50" » 25° Ί8’ 44" 

Ε 39° 50' 23" » 25° 19' 38” 

ΣΤ 39° 50' 41" » 25° 20' 37" 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερ- - 
νήσεως. 

Αθήνα, 22 Δεκεμβρίου 1992 

Η ΥΠΟΥΡΓΟΣ 

ΘΕΟΔΩΡΑ ΜΠΑΚΟΠΑΝΝΗ 





14 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ ΥΠΠΟ/ΑΡΧ / Α1 / Φ09 / 60977 / 3089 (8) 

Ειδοποίηση για διενέργεια δοκιμαστικής ανασκαφικής 
έρευνας σε ιδιωτικό αγροτεμάχιο στο Ακραίφνιο Βοιω¬ 
τίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Τον Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 941 (ΦΕΚ 320/Α/17.10.77 «Περί Οργανι¬ 
σμού του Υπουργείου Πολιτισμού και Επιστημών». 

3. Το άρθρο 41 του Κ.Ν. 5351/1932 «Περί Αρχαιοτή¬ 
των», σας ανακοινώνουμε άτι θα διενεργηθεί, από τη θ' 
Εφορεία Προϊστορικών και Κλασικών Αρχαιοτήτων, δοκι¬ 
μαστική ανασκαφική έρευνα στο αγροτεμάχιο ιδιοκτησίας 
Δημ. Μωραϊτου, στο Ακραίφνιο, προκειμένου να διερευ- 
νηθούν οι εντός του αγροτεμαχίου ευρισκόμενοι αρχαίοι 
τάφοι. 

Η παρούσα δεν αποτελεί κανονιστική πράξη της διοική- 
οεως και ως εκ τούτου δεν συνοδεύεται από τα στοιχεία 
τα προβλεπόμενα στον Ν. 1558/85 άρθρο 29Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 1992 

Η ΥΠΟΥΡΓΟΣ 

ΘΕΟΔΩΡΑ ΜΠΑΚΟΓΙΑΝΝΗ 
-- 

Αριθ. ΥΠΠΟ/ΑΡΧ / Α1 / Φ10 / 60976 / 3090 (9) 

Ειδοποίηση για διενέργεια δοκιμαστικής ανασκαφικής 
έρευνας στη θέση «Καταφύγι» Συκιάς της Κοινότητας 
Δεσφίνας στο αγρόκτημα ιδιοκτησίας Χαραλάμπους 
Χηροπούλου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα». 

2. Τις διατάξεις του Κ.Ν. 5351 /32 «Περί Αρχαιοτήτων», 
άρθρο 41. 

3. Το Π.Δ. 941 /ΦΕΚ 320/Α/17.10.77 «Περί Οργανι¬ 
σμού του Υπουργείου Πολιτισμού και Επιστημών», ανακοι¬ 
νώνουμε: 

ότι στη θέση «καταφύγι» Συκιάς της Κοινότητας Δεσφί¬ 
νας και στο αγρόκτημα ιδιοκτησίας Χαραλάμπους Χηρο¬ 
πούλου θα διενεργηθεί από την I Εφορεία Αρχ/των Δελ- 
οών δοκιμαστική ανασκαφική έρευνα στο θολωτό τάφο 
Μυκηναϊκών Χρόνων που βρίσκεται εκεί. Η αρμόδια Γ 
.φορεία Αρχαιοτήτων θα προβεί σ’ εργασίες καθαρισμού 
ίου εσωτερικού του τάφου προκειμένου να οδηγηθεί στην 
ακριβή χρονολόγηση του μνημείου και στη πλήρη γνώση 
της μορφής του μνημείου, επειδή ο τύπος του (θάλαμος 
με σχεδόν ορθογώνια κάτοψη και Οόλο και όχι κυκλική) 
σπανίζει στη βιβλιογραφία. 

Η παρούσα δεν αποτελεί κανονιστική πράξη της διοική- 
σεως και ως εκ τούτου δεν συνοδεύεται από τα στοιχεία 
τα προβλεπόμενα στο Ν. 1558/85, αρθ. 29Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 1992 

Η ΥΠΟΥΡΓΟΣ 

ΘΕΟΔΩΡΑ ΜΠΑΚΟΓΙΑΝΝΗ 


Αριθ. ΥΠΠΟ/ΑΡΧ / Α1 / 60972 / 3094 (10) 

Ειδοποίηση για διενέργεια ανασκαφής στο Ρεγγίνι Λοκρί- 
δας στον αγρό ιδιοκτησίας θ. Ψαθά. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα». 

2. Τις διατάξεις του Κ.Ν. 5351 /32 «Περί Αρχαιοτήτων», 
άρθρο 41. 

3. Το Π.Δ. 941/ΦΕΚ 320/Α/17.10.77 «Περί Οργανι¬ 
σμού του Υπουργείου Πολιτισμού και Επιστημών», ανακοι¬ 
νώνουμε: 

ότι στο Ρεγγίνι Λοκρίδας και στον αγρό του θ. Ψαθά θα 
διενεργηθεί από την ΙΔ' Εφορεία Αρχαιορήτων Λαμίας δο¬ 
κιμαστική ανασκαφική έρευνα προκειμένου να ερευνη- 
θούν τάφοι κλασσικής εποχής που ήλθαν σε φώς κατά τις 
εργασίες κατασκευής αρδευτικού δικτύου. 

Το παρόν δεν αποτελεί κανονιστική πράξη της διοική- 
σεως και ως εκ τούτου δεν συνοδεύεται από τα στοιχεία 
που προβλέπονται στο Ν. 1558/85 αρ. 29Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 1992 

Η ΥΠΟΥΡΓΟΣ 

ΘΕΟΔΩΡΑ ΜΠΑΚΟΓΙΑΝΝΗ 
-♦- 

Αριθ. ΥΠΠΟ / ΚΑΤΕΧΝ / Δ / 51630 / 3296 (11) 

Χορήγηση άδειας ίδρυσης και λειτουργίας Παραρτήματος 
του Εθνικού Ωδείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ/γμα 941/77 «Περί Οργανσιμού του Υπουρ¬ 
γείου Πολιτισμού και Επιστημών». 

3. Το Β. Δ/γμα 16/66 «Περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 299/76 «Περί ρυθυμίσεως θεμάτων αφορώ- 
ντων εις τον κανονισμό λειτουργίας των ιδιωτικών μουσι¬ 
κών ιδρυμάτων, ως και το από 11.11.57 Β.Δ.» «Περίοργα- 
νώσεως και διοικήσεως Σχολών Ανωτέρας Καλλιτεχνικής 
Εκπαιδεύσεως». 

6. Το άρθρο 41 του Ν. 1597/86 «Προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθμ. ΥΠΠΟ/ΓΝΟΣ 33990/31.8.87 
«Προϋποθέσεις λειτουργίας Τμήματος Κρουστών, ΥΠΠΟ/ 
ΓΝΟΣ/33992/31.8.87 «Προϋποθέσεις λειτουργίας Τμή¬ 
ματος Κλασσικής Κιθάρας» (ΦΕΚ 500/β/87), ΥΠΠΟ/ 
ΓΝΟΣ/33991/ 23.10.87 «Προϋποθέσεις λειτουργίας 
Τ μήματος Κλαβικύμβαλου (τσέμπαλο), (ΦΕΚ 609/Β/ 87). 

8. Την αριθ. ΥΠΠΟ/ΓΝΟΣ/49095/30.10.91 απόφαση 
«μεταβίβαση αρμοδιοτήτων Υπουργού και δικαιώματος 
υπογραφής» με εντολή Υπουργού στους γεν. Γραμματείς, 
Γ εν. Δ/ντές και Προϊσταμένους των Δ/νσεων Τ μημάτων 
και Γραφείων της ΚΎ. του ΥΠ.ΠΟ (ΦΕΚ Β: 987/ 
28.11.91). 

9. Το από 1.10.1987 πρακτικό αυτοψίας της Διεύθυν¬ 
σης Πολιτιστικών κτιρίων και αναστηλώσεως νεωτέρων 
μνημείων. 

10. Την από 21.10.1992 αίτηση του Εθνικού Ωδείου με 
τα συνημμένα δικαιολογητικά, αποφασίζουμε: 

1. Χορηγούμε στο Εθνικό Ωδείο άδεια ίδρυσης και λει¬ 
τουργίας Παραρτήματος που θα στεγαστεί στο κτίριο της 
οδού Ταξιαρχών αριθ. 40 στον Κορυδαλλό. 

2. Το παράρτημα θα λειτουργήσει τα τμήματα: 

1. πληκτών 2. κλασικής κιθάρας. 

3. Η άδεια ισχύει από το β' εξάμηνο του σχολικού έτους 
1992-1993. Από τις διατάξεις αυτής της απόφασης δεν 
προκαλείται δαπάνη σε βάρος του Κρατικού προϋπολογι¬ 
σμού. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 24 Νοεμβρίου 1992 
Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 
-♦- 

Αριθ. 4803 / 13 / 17-6 (12) 

Αρμοδιότητα Υπηρεσιών Υπουργείου Δημοσίας Τάξεως, 
για τη χορήγηση αδειών εργασίας για ορισμένες κατη¬ 
γορίες επαγγελμάτων. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΔΗΜΟΣΙΑΣ ΤΑΞΕΩΣ 

Έχοντας υπόψη, τις διατάξεις, της παρ. 1 του άρθρου 
23 του Ν. 1975/1991 (Α-184), του άρθρου 29Α του Ν. 
1558/1985, όπως προστέθηκε με το άρθρο 27 του Ν. 
2081 /1992 (Α' 154), και το γεγονός ότι από τις διατάξεις 
της παρούσας δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Η άδεια εργασίας σε αλλοδαπούς καλλιτέχνες, μέλη 
καλλιτεχνικών συγκροτημάτων και τσίρκο χορηγείται από 
τις οικείες Υπηρεσίες Αλλοδαπών ή τα ασκούντο τις αντί¬ 
στοιχες αρμοδιότητες Τμήματα Ασφαλείας, ή Αστυνομικά 
Τμήματα γενικής αρμοδιότητας, σύμφωνα με τους όρους 
και τις προϋποθέσεις της υπ’ αριθμ. 4803/13/8-α από 
29.7.92 (ΦΕΚ Β-498/31.7.92) κοινής Απόφασης των 
Υπουργών Εργασίας, Δημοσίας Τάξεως, Υγείας, Πρόνοιας 
και Κοινωνικών Ασφαλίσεων και του Υφυπουργού Εξωτε¬ 
ρικών. 

Άρθρο 2 

Η ισχύς της παρούσας αρχίζει από τη δημοσίευση της 
στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 29 Δεκεμβρίου 1992 
οι υπουργοί 

ΕΡΓΑΣΙΑΣ ΔΗΜ. ΤΑΞΗΣ 

ΑΡΙΣΤΕΙΔΗΣ ΚΑΛΑΝΤΖΑΚΟΣ ΝΙΚ. ΑΝ. ΓΚΕΛΕΣΤΑΘΗΣ 

-φ. - 

Αριθ. Δ.Υ. 42011 (13) 

Ανασυγκρότηση Πρωτοβάθμιας & Δευτεροβάθμιας Επι¬ 
τροπής Ελέγχου σταυλισμών ζώων και επιχειρήσεων 
επεξεργασίας ζωικών προϊόντων. 

Ο ΝΟΜΑΡΧΗΣ 
ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις α) του Ν. 3200/55 «περί διοικητικής 
αποκεντρώσεως» όπως τροποποιήθηκαν και συμπληρώ¬ 
θηκαν με αυτές του Ν.Δ. 532/70 και τα εκδοθέντα κατ’ 
εξουσιοδότησή του Β και Π.Δ/τα, 

β) του Ν.Δ. 1147/72 «περί διοικήσεως της μείζονος 
πρωτευούσης» 

γ) του Α.Ν. 2520/40 «περί υγειον. Δ/ξεων δ) του Ν. 
1579/1985, άρθρο 15 «ρυθμίσεις για εφαρμογή και ανά¬ 
πτυξη του Εθνικού Συστήματος υγείας και άλλες δ/ξεις. 

2. Τις αναφορές των διαφόρων Υπηρεσιών, 

3. Την απόφαση μας ΔΥ οικ. 3743/31.12.1991 


4. Τις υπηρεσιακές ανάγκες, αποφασίζουμε: 

Ανασυγκροτούμε την Πρωτοβάθμια και τη Δευτεροβάθ¬ 
μια Επιτροπή για τον έλεγχο των σταυλισμών ζώων και επι¬ 
χειρήσεων επεξεργασίας ζωικών προϊόντων Νομαρχίας 
μας, που αποτελούνται από: 

Α. ΠΡΩΤΟΒΑΘΜΙΑ ΕΠΙΤΡΟΠΗ 

1. α) Τον Βαμβακά Φώτιο Επόπτη Δημόσιας Υγείας της 
Δ/νσης Υγείας της Νομαρχίας μας, με αναπληρώτρια την 
Τσούρη Αγγελική, Επόπτρια Δημόσιας Υγείας της Δ/νσης 
Υγείας. 

β) Τον εκάστοτε Κτηνίατρο, Προϊστάμενο του Κτηνια¬ 
τρείου Κερατέας με αναπληρωτή αυτού το νόμιμο ανα¬ 
πληρωτή του. 

γ) Τον εκάστοτε Κτηνίατρο, Προϊστάμενο του Κτηνια¬ 
τρείου Παλλήνης, με αναπληρωτή αυτού το νόμιμο ανα¬ 
πληρωτή του. 

δ) Τον εκάστοτε Κτηνίατρο Προϊστάμενο του Κτηνια¬ 
τρείου Καπανδριτίου, με αναπληρωτή αυτού τον νόμιμο 
αναπληρωτή του. 

ε) Τον εκάστοτε Κτηνίατρο, Προϊστάμενο του Κτηνια¬ 
τρείου Αχαρνών, με αναπληρωτή αυτού τον νόμιμο ανα¬ 
πληρωτή του. 

στ) Γεωπόνο της Δ/νσης Γεωργίας της Νομαρχίας μας 
με αναπληρωτή αυτού Γ εωπόνο της ίδια Δ/νσης, οριζό¬ 
μενο από τον προϊστάμενο της Δ/νσης. 

ζ) Μηχανικό της Δ/νσης Πολεοδομίας της Νομαρχίας 
μας, με αναπληρωτή Μηχανικό της ίδιας Δ/νσης. 

η) Αξιωματικό ή Υπαξιωματικό του οικείου Αστυν. Τμή¬ 
ματος. 

θ) Ένα Δημοτικό ή Κοινοτικό Σύμβουλο της περιοχής 
που θα λειτουργήσει η επιχείρηση, οριζόμενο κατά περί¬ 
πτωση από τη Δημοτική ή Κοινοτική Αρχή. 

ι) Έναν εκπρόσωπο οργανώσεων των επιχειρήσεων 
(Συνεταιρισμού ή Συλλόγου) Γραμματέας της Επιτροπής, 
ορίζεται ο Αναστάσιος Δέδες, Επόπτης Δημόσιας Υγείας, 
της δ/νσης υγείας της Νομαρχίας μας, με αναπληρωτή αυ¬ 
τού τον Περικλή Γραβάνη, Επόπτη Δημόσιας Υγείας της 
ίδιας Δ/νσης. 

Έργο της πρωτοβάθμιας Επιτροπής είναι ο έλεγχος και 
η γνωμοδότηση σε θέματα οταυλισμού και ίδρυσης και 
λειτουργίας κτηνοτροφικών ή πτηνοτροφικών επιχειρή¬ 
σεων ή επιχειρήσεων επεξεργασίας ζωϊκών προϊόντων 
σύμφωνα με τις διατάξεις του Α.Ν. 2520/40 και τις Υγειο¬ 
νομικές Διατάξεις που ισχύουν κάθε φορά. Η επιτροπή για 
κάθε γνωμοδότηση της συντάσσει πρακτικό, το οποίο 
υποβάλλει στην Υγειονομική Υπηρεσία της Νομαρχίας 
μας. 

Β. ΔΕΥΤΕΡΟΒΑΘΜΙΑ ΕΠΙΤΡΟΠΗ 

1. α) Τον Προϊστάμενο γιατρό της Δ/νσης Υγείας της 
Νομαρχίας μας ως Πρόεδρο. 

β) Τον Προϊστάμενο Κτηνίατρο της Δ/νσης Κτηνιατρι¬ 
κής Αττικής. 

γ) Τον Προϊστάμενο Γεωπόνο Δ/νσης Γεωργίας της 
Νομαρχίας μας. 

δ) Τον Προϊστάμενο Μηχανικό της Δ/νσης Πολοεοδο- 
μίας της Νομαρχίας μας. 

ε) Έναν ανώτερο Αξιωματικό της Οικείας Αστυν. Αρ¬ 
χής· 

στ) Τον Δήμαρχο ή Πρόεδρο του Δήμου ή της Κοινότη¬ 
τας της περιοχής στην οποία θα ιδρυθεί και θα λειτουργή¬ 
σει ή λειτουργεί η επιχείρηση. 

ζ) Τον Πρόεδρο των Οργανώσεων ή των Επιχειρήσεων 
(Συνεταιρισμών ή Συλλόγων). 

Αναπληρωματικά μέλη ορίζονται οι νόμιμοι αναπληρω¬ 
τές των τακτικών μελών της Επιτροπής. 

Γραμματέας της Επιτροπής ορίζεται η Σβόλη Αγορη, 

Επόπτρια Δημόσιας Υγείας της Δ/νοης Υγείας της Νομαρ¬ 
χίας μας, με αναπληρώτρια αυτού την Ευσταθίου Χαρί- 
κλεια, Επόπτρια Δημόσιας υγείας της ίδιας Δ/νσης. 

Έργο της Δευτεροβάθμιας Επιτροπής είναι η γνωμοδό¬ 
τηση σε θέματα προσφύγων των ενδιαφερομένων κατά 
των Πρωτοβαθμίων αποφάσεων. 

Αυτή ακόμη γνωμοδοτεί για την απαγόρευση άσκησης 
επαγγέλματος ή επιτηδεύματος στις περιπτώσεις που κιν¬ 
δυνεύει η Δημόσια υγεία σύμφώνα με τις Δ/ξεις του Α.Ν. 
2520/40 και τις διατάξεις που ισχύουν κάθε φορά. 

Η επιτροπή για περίπτωση γνωμοδότησης, συντάσσει 
και υποβάλλει πρακτικό στο Νομάρχη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 22 Δεκεμβρίου 1992 
Ο Νομάρχης 

ΕΥΑΓΓ. ΧΑΡΑΛΑΜΠΙΔΗΣ 
-♦- 

ΑΓΟΡΑΝΟ ΜΙΚΕΣ ΔΙ ΑΤΑΞΕΙΣ 

Αριθ. Α2/11405 (14) 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘΜ. 22 
Διακίνηση και διάθεση ψωμιού, αρτοπαρασκευασμάτων, 

• » αρτοσκευασμάτων. 

Ο ΥΠΟΥΡΓΟΣ ΕΜΠΟΡΙΟΥ 
Έχοντας υπόψη: ' 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το ΠΔ 397/88 «Οργανισμός του Υπουργείου Εμπο¬ 
ρίου», όπως τροποποιήθηκε. 

3. Το ΝΔ 136/46 «Περί Αγορανομικού Κώδικα», όπως 
τροποποιήθηκε. 

4. Την ΑΔ14/89 «Περί Κωδικοποιήσεως Αγορανομικών 
Διατάξεων» εκδοθεισών μέχρι 16/2/89 όπως τροποποιή¬ 
θηκε. 

5. Την από 8/12/92 Συνεδρίαση της Επιτροπής Τιμών 
και Εισοδημάτων. 

6. Την με αριθμ.Ύ. 1942/9.12.92 Κοινή Απόφαση του 
Πρωθυπουργού και Υπουργού Εμπορίου «Περί αναθέ- 
σεως αρμοδιοτήτων» στον Υφυπουργό Εμπορίου. 

7. Την ανάγκη λήψης μέτρων για την δημιουργία υγιών 
ανταγωνιστικών συνθηκών κατά την εμπορία και διακί¬ 
νηση του ψωμιού, αποφασίζουμε: 

Άρθρο 1 

Το άρθρο 118 του κεφαλαίου 7 της Αγορανομικής Διά¬ 
ταξης 14/89 όπως αντικαταστάθηκε με την ΑΔ 12/91 
αντικαθίσταται και πάλι ως εξής: 

Άρθρο 118 

Έννοια του όρου «ψωμί - αρτοπαρασκεύασμα - αρτο- 
-κεύασμα»: 

1. Στην έννοια του όρου «ψωμί» περιλαμβάνονται τα 
εξής είδη: 

α) Άσπρο ψωμί, Παρασκευάζε αι από άλευρα τ. 70% 
από μαλακό σιτάρι, και διατίθεται στην κατανάλωση με την 
ονομασία ψωμί άσπρο τ. 70%. 

β) Μαύρο ψωμί, Παρασκευάζεται από άλευρα τ. 90% με 
πρόσθετη ξηρά γλουτένη σε αναλογία 3% από μαλακό σι¬ 
τάρι και διατίθεται στην κατανάλωση με την ονομασία 
ψωμί μαύρο τ. 90%. 

γ) Σύμμικτο ψωμί, Παρασκευάζεται από ισόποση ανά¬ 
μειξη αλεύρων κατηγορίας Μ από σκληρό σιτάρι και αλεύ¬ 
ρων τ. 70% από μαλακό σιτάρι και διατίθεται στην κατανά¬ 
λωση με την ονομασία «ψωμί σύμμικτο». 

2. Στην έννοια του όρου «αρτοπαρασκεύασμα» περιλαμ¬ 
βάνεται το είδος που παρασκευάζεται από αμιγή άλευρα 
δημητριακών ή πρόσμειξη αλεύρων δημητριακών, εφόσον 
η παρασκευή των δεν εμπίπτει με την παρασκευή των ει¬ 


δών ψωμιού που προσδιορίζεται στην παράγραφο 1 του 
παρόντος άρθρου και διατίθεται στην κατανάλωση με την 
ονομασία «αρτοπαρασκεϋασμα». 

3. Στην έννοια του όρου αρτοσκεύασμα περιλαμβάνεται 
το είδος που πληροί τους όρους και προϋποθέσεις των 
άρθρων 112, 113 και 114 του Κώδικα Τροφίμων και Πο¬ 
τών και διατίθεται στην κατανάλωση με την ονομασία «αρ¬ 
τοσκεύασμα». 

Άρθρο 2 

Το άρθρο 119 του Κεφαλαίου 7 της Αγορανομικής Διά¬ 
ταξης 14/89, αντικαθίσταται ως εξής: 

Άρθρο 119 

Βάρος ψωμιού - αρτοπαρασκευασμάτων και κουλου- 
ριών: 

1. Το ψωμί της παραγρ. 1 του άρθρου 118 της παρού¬ 
σας, παρασκευάζεται και διατίθεται στα βάρη των 500 
γραμμαρίων ή 1000 γραμμαρίων ή 1500 γραμμαρίων ή 
2000 γραμμαρίων ανεξάρτητα σχήματος και μορφής 
(φρατζόλα, καρβέλι, κουλούρα, κ.λπ.). 

2. Τα αρτοπαρασκευάσματα της παραγράφου 2 του άρ¬ 
θρου 118 της παρούσας παρασκευάζονται και διατίθενται 
σε συγκεκριμένα βάρη των 250 γραμμαρίων, 350 γραμμα¬ 
ρίων, 500 γραμμαρίων, 750 γραμμαρίων και 1000 γραμμα¬ 
ρίων, ανεξάρτητα σχήματος και μορφής. 

3. Τα κουλούρια τύπου Θεσσαλονίκης, παρασκευάζο¬ 
νται και διατίθενται στο βάρος των 40 γραμμαρίων τουλά¬ 
χιστον κατά τεμάχιο. 

Άρθρο 3 

Το άρθρο 129 του Κεφαλαίου 7 της Αγορανομικής Διά- 
ταξις 14/89, αντικαθίσταται ως εξής: 

Επιτρέπεται στα πρατήρια άρτου η πώληση τύπων ψω¬ 
μιού, αρτοπαρασκευασμάτων κάθε κατηγορίας σε συ- 
σκευασία, όπως προβλέπονται από το άρθρο 119 της πα¬ 
ρούσας και με τους όρους και προϋποθέσεις που καθορί¬ 
ζονται στο άρθρο 127 της παρούσας. 

Απαγορεύεται να χρησιμοποιείται ο χώρος, τά έπιπλα 
και τα σκεύη του πρατηρίου άρτου για άλλο σκοπό. 

Άρθρο 4 

Με την έναρξη ισχύος της παρούσας καταργούνται: 

1) Η διατίμηση του ψωμιού τ. 70%. 

2) Το εδάφιο ιβ' της παραγράφου 1 του άρθρου 5 του 
ΑΔ 14/89. 

3) Το εδάφιο 20 της υποπαραγράφου β' της παραγρά¬ 
φου 3 του άρθρου 1 της ΑΔ 14/89. 

4) Ταάρθρα 120-121 -122-126-128-130-131 της 
ΑΔ 14/89, η παράγραφος 20 του άρθρου 3 της ΑΔ 14/89 
καθώς και οι παράγραφοι 1, 2, 3, 9, 11 του άρθρου 125 
της ΑΔ 14/89. 

5) Η ΑΔ 12/91 

7) Η ΑΔ 24/91 

7) Αγορανομικές Διατάξεις ή Δελτία Τιμών που εκδόθη- 
καν από τους Νομάρχες και αφορούν στον τρόπο διαμόρ¬ 
φωσης των τιμών ψωμιού (διατιμήσεις - προσαυξήσεις, 
κ.λπ.) και Αγορανομικές Διατάξεις Νομαρχών που αντίκει- 
νται στις ρυθμίσεις της παρούσας. 

8) Κάθε άλλη διάταξη που αντίκειται στο περιεχόμενο 
της παρούσας. 

Άρθρο 5 

1. Οι παραβάτες της παρούσας, που ισχύει σ’ όλη την 
Επικράτεια από 2.1.93, διώκονται και τιμωρούνται σύμ¬ 
φωνα με τις διατάξεις του ΝΔ 136/46 «Περί Αγοραστικού 
Κώδικα». 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερ¬ 
νήσεως και να ανακοινωθεί στον Ημερήσιο Τύπο. 

Αθήνα, 31 Δεκεμβρίου 1992 

Ο ΥΦΥΠΟΥΡΓΟΣ 

Μ. ΛΙΑΠΗΣ 

